Karolis Laukžemis

**Karolis Laukžemis** (g. 1992 m. kovo 11 d.) – Lietuvos futbolininkas, puolėjas. Atstovavo Lietuvos nacionalinei futbolo rinktinei.

## Karjera
Profesionalo karjerą pradėjo Klaipdėdos „Atlante“, kuriame žaidė ne vieną sezoną.

2015 m. pirmoje pusėje atstovavo „Klaipėdos Granitui“. Šis klubas buvo prastos reputacijos, dalyvavo lažybose ir sutartose rungtynėse, todėl 2015 m. vasarą žaidėjas paliko šį klubą.

Nuo 2015 m. vasaros rungtyniavo Marijampolės „Sūduvoje“. 2016 m. atstovavo FK Jelgava (Latvija). Po to vėl grįžo į Marijampolės „Sūduvą“.

2018 m. birželio 30 d. puolėjas pasirašė 3 metų sutartį su Ispanijos La Liga dalyviu „Alaves“ klubu. Tiesa, ispanai nesenai įsigijo kroatų Pulos „Istra“, tad iš pradžių Karolis turėjo atstovauti šį klubą. Nepraėjo nė mėnuo, ir 2018 m. liepos 26 d. pasiekė žinia, kad puolėjas traumuotas. 2019 m. sausio mėn. pranešama, kad žaidėjas treniruojasi kartu su komanda.

2020 m. sausio pabaigoje Pulos „Istra“ klubas pranešė, kad skolina lietuvį Slovėnijos Sežanos „Tabor“ klubui (iki sezono pabaigos). 2020 m. kovo mėn. rungtynėse prieš NK Triglav Kranj pasižymėjo įvarčiu ir padėjo savo ekipai įtvirtinti pergalę. Galutinis rezultatas buvo 3-1 Sežanos „Tabor“ klubo naudai.

2020 m. spalio pabaigoje pasirašė 1+1 kontraktą su Maltos Paolos „Hibernians“ klubu. Lapkričio mėn. debiutavo Premjer lygoje. 2021 m. sausio viduryje abipusiu susitarimu sutratis buvo nutraukta.

2021 m. persikėlė į kazachų FK Kajsar Ķyzylorda. Kyzylordos „Kaysar“ klubas išvykoje 4:2 įveikė Aktau „Kaspij“ klubą. Lietuvis pasižymėjo dviem įvarčiais.

2022 m. sausio mėn. pranešta, kad žaidėjas pasirašė sutartį su Rumunijos Arado UTA klubu, kuriame žaidė ir Rolandas Baravykas bei Modestas Vorobjovas. 2022 m. sausio 24 d. debiutavo Liga I, tačiau jo atstovaujamas Arado UTA klubas namuose 0:1 pralaimėjo Mediašo „Gaz Metan“ klubui.

2022 m. gegužės pabaigoje pasirodė pranešimai, kad žaidėjas palieka klubą.

2022 m. rugsėjo 2 d. pranešta, kad žaidėjas vėl atstovaus „Sūduvos“ klubui. Pasirašyta sutartis, galiojusi iki 2023 m. sezono pabaigos.

### „Bangos“ klubas
2023 m. vasario 22 d. tapo žinoma, kad atstovaus „Bangos“ klubui.

2023 m. kovo 5 d. A lygos rungtynėse prieš „Panevėžio“ klubą oficialiai debiutavo Gargždų „Bangoje“. Panevėžiečiai sutriuškino varžovus rezultatu 4:0.

2023 m. kovo 18 d. rungtynėse prieš „Dainavos“ klubą pelnė pirmąjį savo įvartį 2023 m. A lygoje.

2023 m. gegužės 14 d. pasižymėjo įvarčiu A lygos rungtynėse prieš „Džiugo“ klubą.

Atstovaudamas „Bangos“ klubui A lygoje sužaidė 22 rungtynes ir pasižymėjo pelnydamas du įvarčius.

### Tailandas
2023 m. rugpjūčio 6 d. tapo žinoma, kad žaidėjas keliasi į Tailandą. Pasirašyta sutartis su Ayutthaya United FC (antra pakopa).

2023 m. rugpjūčio 26 d. debiutavo klube Antros lygos rungtynėse prieš Chanthaburi FC.

2024 m. sausio 13 d. tapo žinoma, kad su futbolininku nutraukta sutartis. Tailando Antroje lygoje Karolis Laukžemis sužaidė keturiolika rungtynių ir pelnė penkis įvarčius.

### Italija
2024 m. vasario mėn. pranešta, kad futbolininkas keliasi į Italiją. Rungtyniavo „Alessandria“ klube 2024 m. vasario 4 d. debiutavo rungtynėse prieš Lumezzane. Pasirodė startinėje sudėtyje, o 84 minutę buvo pakeistas.

### Graikija
2024 m. spalio 1 d. tapo žinoma, kad futbolininkas karjerą tęs Graikijoje. Atstovavo „Panargiakos“ klubui, žaidusiam Antrojoje Superlygoje.

2024 m. spalio 6 d. debiutavo „Panargiakos“ klube prieš „Panonios“. Laukžemis susitikimą pradėjo ant atsarginių suolelio, o aikštėje pasirodė antrojo kėlinio pradžioje (53 min.). Jo atstovaujama ekipa nusileido varžovams rezultatu 0-2.

2024 m. gruodžio viduryje pasirodė pranešimai, kad nuo 2025 m. sausio 1 d. futbolininkas taps laisvuoju agentu.

### FC Neptūnas
2025 m. balandžio pradžioje sugrįžo į Klaipėdą ir pasirašė sutartį su I lygoje rungtyniaujančiu „Neptūno“ klubu.

### Odi
2025 m. rugpjūčio 28 d. paskelbta, kad futbolininkas persikėlė į „Odi“ klubą ir žais Maldyvų čempionate.

2025 m. rugsėjo 26 d. Maldyvų čempionato rungtynėse pelnė net tris įvarčius („hat-triką“) ir svariai prisidėjo prie „Odi“ klubo triuškinančios pergalės prieš „Club Valencia“.

### „Singling“
2026 m. kovo mėn. tapo žinoma, kad futbolininkas persikėlė į „Singling“ (Indija). Komanda rungtyniavo Sikimo valstijos lygoje.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai
; **Su [[FK Sūduva Marijampolė|Sūduva]]:**
* **Lietuvos čempionas (1)**: 2017 m.
* **Lietuvos Supertaurė (1)**: 2018 m.

; **Su [[FK Jelgava|Jelgava]]**
* **[[Latvijos futbolo taurė]] (1)**: 2016 m.

## Rinktinė
Nuo 2018 m. kviestas į Lietuvos nacionalinę rinktinę. 2018 m. kovo 24 d. debiutavo draugiškose rungtynėse prieš Gruziją. Namuose žaidę gruzinai sutriuškino lietuvius rezultatu 4-0.

Pasiekė įspūdingą įvartį rungtynėse prieš Latvijos rinktinę. Šis įvartis krito 86 minutę ir išgelbėjo Lietuvos rinktinę nuo pralaimėjimo, o rungtynės baigėsi lygiosiomis 1-1.

;Įvarčiai

## Šaltiniai

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fkbanga.lt svetainė